Diari Oficial de la Generalitat Valenciana


Sumari del DOGV 7221, del 25-02-2014 (2014/1491)

RESOLUCIÓ de 28 d'octubre de 2013, del secretari autonòmic de Justícia, per la qual s'acorda inscriure l'extinció i l'obertura del procediment de liquidació, per sentència judicial, de la Fundación de Enfermería Arnau de Vilanova.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7221

Data del DOGV
:   25-02-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/1491


Data del document
:   28-10-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 28 d'octubre de 2013, del secretari autonòmic de Justícia, per la qual s'acorda inscriure l'extinció i l'obertura del procediment de liquidació, per sentència judicial, de la Fundación de Enfermería Arnau de Vilanova. [2014/1491]  
Vista l'extinció de la Fundación de Enfermería Arnau de Vilanova, conforme els següents  
  
Fets  
Primer. La Fundación de Enfermería Arnau de Vilanova es va inscriure en el Registre de Fundacions de la Comunitat Valenciana amb el número 119-V, en virtut de Resolució del secretari general de la Conselleria de Treball i Assumptes Socials, de data 2 de desembre de 1993.  
Segon. La resolució del Jutjat de Primera Instància número 23 dels de València, sentència 120/2013, de data 8 de juliol de 2013, ja ferma, estima la demanda interposada per la Generalitat contra la dita fundació en els termes següents:  
«Que estimant la demanda deduïda per la Generalitat Valenciana (?) contra la Fundación de Enfermería Arnau de Vilanova (?) he de declarar i declare l'extinció de la Fundació demandada per la causa prevista en l'article 31.c de la Llei 50/2002 (...) en relació amb l'article 25 de la Llei 8/1998 (?) i s'ordena que s'inscriga dita extinció en el Registre de Fundacions de la Comunitat Valenciana i s'òbriga el procediment de liquidació en els termes legalment establits. S'imposen a la demandada les costes del procediment.»  
  
  
Fonaments de dret  
Primer. L'article 10 del Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat, així com l'article 1 del Reglament Orgànic i Funcional de la Conselleria de Governació i Justícia, aprovat pel Decret 194/2012, de 21 de desembre, del Consell, determinen que a esta conselleria correspon exercir, entre altres, les competències en matèria de fundacions.  
Segon. L'article 2 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana (DOCV 6534, 2.06.2011) establix que el protectorat d'estes fundacions l'exercix la conselleria competent en matèria de fundacions, i que correspon al conseller la titularitat del protectorat, sense perjuí de la possibilitat de la seua delegació o desconcentració.  
  
Tercer. Esta Secretaria Autonòmica de Justícia és competent per a conéixer i resoldre el present expedient d'inscripció, en virtut del que disposen els articles 46 i 47 de l'esmentat Reglament de Fundacions de la Comunitat Valenciana, aprovat pel referit Decret 68/2011, així com per a l'obertura del procediment de liquidació atenent el que disposa la Resolució de 19 d'abril de 2013, de la Conselleria de Governació i Justícia, sobre delegació de l'exercici de determinades competències en matèria de fundacions en la Secretaria Autonòmica de Justícia (DOCV 7012, 26.04.2013).  
Quart. Produïda l'extinció de la Fundación de Enfermería Arnau de Vilanova, en virtut de la resolució judicial del Jutjat 23 dels de València, sentència 120/2013, de data 8 de juliol de 2013, a l'empara del que establixen els articles 31 i 32 de la Llei 50/2002, de 26 de desembre, de Fundacions, és procedent inscriure esta declaració judicial d'extinció i d'obertura del corresponent procediment de liquidació, de conformitat amb l'article 26 de la Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol.  
  
Vistos els preceptes legals citats i la resta generals de pertinent aplicació, resolc:  
  
Inscriure, en el Registre de Fundacions de la Comunitat Valenciana, la declaració judicial d'extinció i obertura del procediment de liquidació de la Fundación de Enfermería Arnau de Vilanova, en els termes de la resolució judicial del Jutjat 23 dels de València, sentència 120/2013, de data 8 de juliol de 2013, ja dites en el fet segon.  
Notifiqueu la present resolució, que és definitiva en via administrativa, i contra esta podrà interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que establix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa. Sense perjuí de poder interposar, si és el cas, recurs potestatiu de reposició, en el termini d'un mes davant del conseller de Governació i Justícia, o qualsevol altre recurs que estime procedent.  
  
València, 28 d'octubre de 2013.- El secretari autonòmic de Justícia: Antonio Gastaldi Mateo.